Trelis/gawiki huggingface dataset:
Brenainn mac Cairbre. Dóú rí déag Uí Mhaine ba ea Brenainn mac Cairbre (bás 597 nó 601).
Is é Brenainn ach an dara rí Uí Mhaine a bhfeictear sna hannála Éireann. Tháinig Aedh Buidhe (bás 600) i gcomharbacht air. 
Seo a leanas roinnt eachtraí a tharla i ríthe a réimis:
James Carey (Fíníneach). Fínín as Baile Átha Cliath ba ea James Carey (1845 – 29 Iúil 1883). Bhí Carey i gceannas ar na Invincibles, an dream a bhí freagrach as Dúnmharuithe Pháirc an Fhionnuisce i mBealtaine na bliana 1882, tráth a sádh agus a maraíodh beirt den lucht údaráis ba shinsearaí sa tír ag an am, Thomas Burke agus an Tiarna Cavendish.
D'iompaigh Carey ina bhrathadóir lena bheatha féin a shábháil agus thug sé fianaise in aghaidh a chomhghleacaithe a chinntigh gur crochadh cúigear acu. 
Bhí olc agus fuath as cuimse ag go leor de phobal na hÉireann do Carey. Measadh gur tréas a bhí ann fianaise a thabhairt lena bheatha féin a shábháil agus a chomhghleacaithe a dhamnú.
Feallmharú.
Bhí Carey ar bord loinge ar chósta na hAfraice Theas agus é ag éalú ar deoraíocht i ngan fhios don saol mhór nuair a mharaigh Padaí Mhicheáil Airt é.
Rinneadh ceiliúradh ar bhás Carey ag an am ar fud na hÉireann agus i measc an phobail Ghael-Mheiriceánaigh chomh maith. Moladh mar laoch Padaí mar gur mharaigh sé an brathadóir.
Aodh Buí. Tríú rí déag Uí Mhaine ba ea Aodh Buí (Meán-Ghaeilge Aedh Buidhe) (bás 600).
Is bearnach í stair agus comharbacht ríocht Uí Mhaine le linn na ré luathstairiúla. Feictear í sna hannála don chéad uair sna 530í. Fuair Brenainn mac Cairbre bás sa bhliain 597 agus meastar tháinig Aodh Buí i gcomharbacht air. 
Deir Annála na gCeithre Máistrí gur maraíodh Aodh Buí ar an lá céanna a mharaigh Aodh Sláine, rí Bhreá, Aodh Róin mac Cathail, Uí Fhailí. Ceiliúrann an rann a leanas eachtra an lae úd:
Tháinig Conall mac Maelduib, (bás 629) i gcomharbacht air.
Conall mac Maolduibh. Ceathrú rí déag Uí Mhaine ba ea Conall mac Maolduibh (Meán-Ghaeilge Conall mac Maelduib) (bás 629).
Agus Conall i gcoróin, bhí Uí Mhaine faoi ghéillsine Uí Fhiachrach Aidhne na gConnacht. Ag barr a gcumhachta a bhí an chlann úd, agus Guaire Aidne mac Colmáin (bás 663) a rí. Rinne Guaire ruathair ar an Mumhain ach cloíodh é i gCath Carn Feradaig ag Faílbhe Flann mac Aodha Dhuibh (bás 639), rí Mumhan. Maraíodh Conall i rith an chatha úd ag troid ar son Ghuaire.
Marcán mac Tomáin. Cúigiú rí déag Uí Mhaine ba ea Marcán mac Tomáin (Meán-Ghaeilge Marcán mac Tommáin) (bás 653).
Agus Marcán i gcoróin, bhí ríocht Uí Mhaine faoi ghéillsine Uí Fhiachrach Aidhne na gConnacht. Bhí Loingsech mac Colmáin (deartháir Ghuaire) i gceannas ag an am.
Insítear sa hannála gur maraíodh Marcán ag troid i nOirthir Sheola ag Ceann Faoladh mac Colgan agus "Máenach mac Báethíne" Uí Bhriúin sa bhliain 653.
Yuki Tsunoda. Tiománaí Foirmle a hAon ón tSeapáin is ea Yuki Tsunoda ("Seapáinis:" 角田 裕毅), a rugadh ar 11 Bealtaine 2000 i Sagamihara . I 2021, ghlac sé páirt i gCraobh Dhomhanda Foirmle a hAon leis an bhfoireann AlphaTauri.
Y Fferi Isaf. Is baile agus pobal i é Y Fferi Isaf. Tá sé suite ar an A494 gar do theorainn Shasana ag crosaire tábhachtach ar .
Déanann Jack Sargeant (Lucht Oibre) ionadaíocht ar an gceantar seo i (Parlaimint na Breataine Bige) agus is é Mark Tami (Lucht Oibre) an Feisire Parlaiminte i Westminster.
Daonáireamh 2011.
Seo a leanas an seasamh i ndaonáireamh 2011
Ficheallach mac Flainn. Séú rí déag Uí Mhaine ba ea Ficheallach mac Flainn (Meán-Ghaeilge Fithceallach mac Flainn) (bás 691).
Ní fios ach fíorbheagán faoina réimeas. Sa bhliain 673, maraíodh Ceanfaeladh mac Blathmaic mhic Dhiarmada i gCath Aircealtair, ag "Tigh Ua Maine", ach ní dócha é go raibh an áit seo laistigh dá ríocht.
Ní fheictear sna hannála ach a thásc lom.
Seachnasach mac Congail. Seachtú rí déag Uí Mhaine ba ea Seachnasach mac Congail (bás 711).
Feictear Seachnasach ina ghinealach agus é deich nglúin amach ó Mhaine Mór, bunaitheoir Uí Maine:
Is ball é de 'Clann Chomain' dá réir.
Le linn a réimis, bhuaigh Ceallach mac Raghallaigh ag Cath an Chorrain. Sa bhliain 710, dódh Dlúthach mac Fithcheallaigh, ina mhac b'fhéidir an iar-rí.
Ní deirtear ina thásc ach gur éag sé, gan sonraí ar bith eile.
Dlúthach mac Ficheallaigh. Ochtú rí déag Uí Mhaine ba ea Dlúthach mac Ficheallaigh (Meán-Ghaeilge Dluthach mac Fithceallaigh ) (bás 738).
Saol.
Níl sonraí ar bith le fáil dá réimeas féin.
Tharla na heachtraí a leanas i gConnachta agus i Éirinn le linn a réimis:
Muintir.
Sinsear "Clann Flaitheamhail Mic Dluthaigh" ba ea mac leis. Is amhlaidh gur imigh an chlann úd as cuimhne tar éis "Maelbrighdi mac Innrachtach", dubhó Dluthaigh, beo c. 800.
Mhair ar a laghad Clann Bhreasil. De shliocht Domhnalláin mhic Mhaolbhríde é géag amháin den chlann úd, agus ghlacadar an sloinne Ó Domhnalláin. Lonnaithe i mBaile Uí Dhomhnalláin, gar do Bhaile Locha Riach, baird mór le rá sna Connachta agus sa Mhumhain ba ea iad. Tugtar a nginealach mar:
Deirtear gur deartháir le Cosgrach ba ea Dlúthach. Sinsear Mhic Aodhagáin, filí agus dlíodóirí, ba ea Cosgrach:
Cathal Maenmaighe. Naoú rí déag Rí Uí Mhaine ba ea Cathal Mheánmhaigh (Meán-Ghaeilge Cathal Maenmaighe) (bás 745).
Is dócha gur ainmníodh Cathal as Tríocha Mheánmhaigh.
Le linn a réimis, tharla na heachtraí a leanas i gcúige Chonnacht agus i nÉirinn:
Ailill ó Daimhine. Fichiú rí Uí Mhaine ba ea Ailill ó Daimhine (bás 749).
Feictear a thásc i nAnnála Tiarnaigh gan sonraí: "Bass Ailello h-ui Daimine, ríg h-Úa Maine.
Ní fheictear é sna ginealaigh agus is amhlaidh nach raibh muintir shuntasach aige, in ainneoin a ghaoil le Dunchadh ua Daimhine (bás 780).
Dúnmharuithe Pháirc an Fhionnuisce (1882). Ar 6 Bealtaine 1882, maraíodh beirt den lucht údaráis ba shinsearaí in Éirinn ag an am, an Tiarna Cavendish, Príomh-Rúnaí na hÉireann, agus Thomas Burke, Fo-Rúnaí Buan, le sceana máinliachta i bpáirc an Fhionnuisce, baill tábhachtacha de chuid údarás na Breataine ba ea iad. 
Bhí an dream, na 'Invincibles', foghrúpa de na Fíníní, freagrach as. Sular i bhfad, tugadh Dúnmharuithe Pháirc an Fhionnuisce (Phoenix Park Murders) ar an eachtra agus cáineadh é go forleathan.
Iarracht ar cheannaireacht an rialtais Bhriotanaigh in Éirinn a chur de dhroim seoil. 'Eachtra sceimhlitheoireachta' gan choinne, baineadh stangadh ceart as gach duine sa tír ag an am agus bhí clú idirnáisiúnta ar an ionsaí. 
Dúnmharaíodh Burke agus Cavendish mar fhreagra ar thabhairt i láthair na nAchtanna Comhéignithe i gcoinne Chonradh na Talún, chomh maith leis an eachtra inar dhúnmharaigh baill den RIC beirt taispeántóirí i gContae Mhaigh Eo.
Fiosrúcháin.
Níos déanaí, d’iompaigh James Carey ina bhrathadóir lena bheatha féin a shábháil agus thug sé fianaise in aghaidh a chomhghleacaithe a chinntigh gur crochadh cúigear acu. Cuireadh Joe Brady, Michael Fagan, Thomas Caffrey, Dan Curley agus Tim Kelly chun báis idir 14 Bealtaine - 9 Meitheamh 1883.
Parnell.
In Márta 1887, cúisíodh san éagóir Charles Stewart Parnell. D'fhoilsigh "The Times" 'litreacha' (idir 7 Márta - 18 Aibreán 1887) a scríobh Parnell, ag tabhairt tacaíocht do na Finíní. Cuireadh go bréagach cuid den mhilleán ar Pharnell mar sin. 
An bhliain dár gcionn, 1888, léirigh tuarascáil gur litreacha bréige iad a scríobh an t-iriseoir Richard Pigott sa "The Times". Ach bhí strus ar Pharnell mar an gcéanna agus bhásaigh sé sa bhliain 1891.
Dlúthbhrathadóir Solanóidigh Muón. Is brathadóir ilchuspóireach é an Dlúthbhrathadóir Solanóidigh Muón (DBSM) ag an t-imbhuailteoir mór hadróin (IMH). Tá clár leathan fisice aige idir staidéar a dhéanamh ar an tSamhail Chaighdeánach (lena n-áirítear an bósón Higgs) agus toisí breise agus cáithníní a chuardach a d’fhéadfadh damhna dorcha a chomhdhéanamh.
Inreachtach mac Dlúthaigh. An chéad rí is fiche Uí Mhaine ba ea Inreachtach mac Dlúthaigh (bás 750).
Dluthach mac Fithcheallaigh?(féach ginealach) (bás 738) ba ea athair Inreachtaigh. Seo a leanas a ghinealach ó Cairbre Crom (beo c. 556):
Sinsear eapainmneach Chlann Fhlaitheamail ba ea a dheartháir, Flaitheamal. Dubhó a ghaoil, Cosgrach mac Fidhcheallaigh, ba ea Flann mac Aodhagáin, sinsear Mhic Aodhagáin.
Bhí mac amháin aige a bhfuil fianaise dó ann, Ailill, a d'éirigh féin ina rí agus a fuair bás sa bhliain c. 791/799.
Bhí réimeas gearr ag Inreachtach. Ní fheictear sonraí ar bith ina thásc i nAnnála na gCeithre Máistrí.
Aodh Ailghin. Dara rí is fiche Uí Mhaine ba ea Aodh Ailghin (Meán-Ghaeilge Aedh Ailghin) (bás 767).
Ní fheictear ach eachtra mhór amháin sna hannála le linn réimeas Aodha, cé nach luaitear é féin:
Ní fios go cruinn cérbh é Crimthann Trodach. Ní raibh ach duine amháin ann ag an am a raibh údarás ar bith aige agus é ná Crimhthann mac Reachtghal, Abb Cluain Fearta ón mbliain 757 go dtí 761.
Bhí réimeas Aodha i gcomhthráth le Donn Cothaid mac Cathail (bás 773), rí deireanach na gConnacht de chuid Uí Fhiachrach Mhuaidhe, a chloígh Uí Bhriúin i gCath Druim Robaig.
Dúnchadh ó Daimhine. Tríú rí is fiche Rí Uí Mhaine ba ea Dúnchadh ó Daimhine (bás 780).
Le linn ré Dúnchadha, bhí a ríocht faoi bhrú na gConnachta, ag sraith ríthe i ndiaidh a chéile, Donn Cothaid mac Cathail (bás 773), Flaithrí mac Domhnaill (bás 777) and Ardal mac Cathail (bás 791). Tharla an chéad eachtra shuntasach ag Cath Achadh Liag (suíomh insealbhaithe Uí Mhaine, ar a nglaoitear Cill ar Ghualainn inniu) sa bhliain 770:
De chuid coimhlinte níos leithne a bhí an cath seo, ina dtiocfadh Uí Bhriúin Aoi na gConnacht chun cinn sa chúige, ainmnithe as sin amach astu.
Bheadh Uí Mhaine neamhspleách a bheag nó a mhór, ach as sin amach níor tugadh dóibh ach stádas den dara nó tríú grád, faoi ghéillsine ríochtaí sábháil is na Cumhachta, Iarla Uladh, Clann Ricarde agus faoi dheireadh Iarla Clann Ricarde.
Ionghabhadh Tuadhmhumhain go Mumhain ag sinsir Dhál Cháis sa ré seo, mar atá fós inniu.
Conall mac Fidhghaile. Ceathrú rí is fiche Uí Mhaine ba ea Conall mac Fidhghaile (bás 782).
Is doiléir í ré Chonaill. I ndiaidh Aedh Ailghin (bás 767) agus Dunchadh ua Daimhine (bás 780), agus réimis sách fada acu, thosaigh le Conall sraith ceithre nó cúig rí agus réimis ghearra acu. Cuireann seo coimhlint éigin in úil, de bharr b'fhéidir achrann comharbachta agus/nó comhrac le clann Uí Briúin faoi cheannasArdail mhic Cathail (bás 791), agus iad ag leathadh.
Dúnchadh mac Duibh Dhá Thuadh. Cúigiú rí is fiche Uí Mhaine ba ea Dúnchadh mac Duibh Dhá Thuadh (Meán-Ghaeilge Duncadh mac Duib Dá Tuadh) (bás 782).
Ní fheictear é sna ginealaigh. 
Is é an dara rí i sraith ceithre nó cúig rí agus réimis ghearra acu. Cuireann seo coimhlint éigin in úil, de bharr b'fhéidir achrann comharbachta agus/nó comhrac le clann Uí Briúin faoi cheannasArdail mhic Cathail (bás 791), agus iad ag leathadh.
Amhalgaidh. Séú rí is fiche Uí Mhaine ba ea Amhalgaidh (bás 784).
Is é Amhalgaidh an rí is éiginnte de sraith ceithre nó cúig rí Uí Mhaine le linn na ré seo. Ní fios fiú a shinsearacht. Cuireann seo coimhlint éigin in úil, de bharr b'fhéidir achrann comharbachta agus/nó comhrac le clann Uí Briúin faoi cheannasArdail mhic Cathail (bás 791), agus iad ag leathadh.
Ailill mac Inreachtaigh. Seachtú rí is fiche Uí Mhaine ba ea Ailill mac Inreachtaigh (bás 799).
Inreachtach mac Dluthaigh ba ea athair Ailealla. Níl fianaise ar bith eile le fáil faoi.
Dub Dá Leithe mac Tomaltaigh. Ochtú rí is fiche Uí Mhaine ba ea Dubh Dhá Leithe mac Tomaltaigh (Meán-Ghaeilge Dub Dá Leithi mac Tomaltaigh) (bás 816).
I nAnnála Uladh, tugtar an teideal 'dux na"m"ne' do Dhubh Dhá Leithe. Ní fios go cruinn an gciallaíonn seo 'Maine'.
An Craiceann ina Mairim. Scannán scéinséir uafáis, a léirigh Pedro Almodóvar, is ea 'An Craiceann ina Mairim', 'The Skin I Live In, nó La piel que habito' (2011).
Plota.
Glacann Antonio Banderas páirt máinlia ó Mhaidrid atá gustalach agus cultúrtha agus a bhfuil meas ag gach duine air. Sa teach ollmhór atá aige tá obrádlann ina ndéanann sé tástálacha ar Vera, bean álainn atá ina cime aige, nach bhfuil uirthi ach sreabhann teann de dhath craicinn agus a bhfuil a craiceann féin chomh mín le síoda gan smál, gan locht.
Tá an chuma ar an scéal go ngéilleann sí dá géibheann go fonnmhar. Ach i ndeireadh na dála téann sí as a meabhair agus éiríonn sí foréigeanach dá bharr.
Murchadh mac Aodha Uí Mhaine. Tríú rí is tríocha Uí Mhaine ba ea Murchadh mac Aodha (bás 960).
Is doiléir é réimeas Mhurchadha. Seo a leanas roinnt eachtraí a tharla in Uí Maine, sna Connachta agus i nÉirinn le linn a shaoil:
Aoine na Fola (Béal Feirste, 1972). Ar 21 Iúil 1972, phléasc na Sealadaigh 22 buama timpeall Bhéal Feirste. Maraíodh naonúr agus gortaíodh 130 eile. "Aoine na Fola" a tugadh ar an lá. Phléasc an tIRA dhá bhuama fichead i limistéar sách teoranta i lár na cathrach.
Cúlra.
Ar an 7 Iúil 1972, tugadh toscaireacht Shealadach, ar a raibh Seán Mac Stiofáin, Séamus Ó Tuama, Dáithí Ó Conaill, Gearóid Mac Ádhaimh agus Máirtín Mag Aonghusa, faoi rún chuig William Whitelaw i Londain. Is léir nach raibh Whitelaw sásta glacadh leis na héilimh. Shocraigh an dá thaobh go gcoinneoidís an sos cogaidh i bhfeidhm go dtí an 14 Iúil, ach thit an sos cogaidh as a chéile go gairid i ndiaidh.
Imeachtaí.
Chuir na fórsaí armtha 'Obráid Motorman' i bhfeidhm cúpla lá níos déanaí, Ní raibh na Dílseoirí paraimíleata i gCumann Cosanta Uladh (UDA) agus in Óglaigh Uladh (UVF) mall ag tabhairt fhreagra.   
Bhí Brendan Hughes i mbun an IRA i mBeal Feirste ag an am. Sa bhliain 2001/2, dúirt Brendan Hughes san agallamh a thug sé do thaighdeoirí i gColáiste Bhostúin go raibh lámh ag Gerry Adams i sléacht ‘Aoine na Fola’.
Murchadh mac Sochlacháin. Dara rí is tríocha Uí Mhaine ba ea Murchadh mac Sochlacháin (bás 936).
Sa bhliain 918, tharla ár mór ar Uíbh Mhaine ag Gréin, ach ní thugtar sonraí ar bith.
Sochlachán mac Diarmada (bás 909) ba ea a athair, agus Mughrón a dheartháir. Feictear a ginealaigh mar a leanas:
Óir gurb é an t-ainm deireanach sa liosta, b'fhéidir é nach ndearnadh rí eile de dhuine dá chlann.
Sochlachán mac Diarmada. An chéad rí is tríocha Uí Mhaine ba ea Sochlachán mac Diarmada (bás 909).
Insítear sna hannála
Fuair a mac, Mughrón, roimhe féin, agus tháinig a mhac eile, Murchadh, i gcomharbacht air.
Cathal mac Murchadha. Naoú rí is fiche Uí Mhaine ba ea Cathal mac Murchadha (bás 816).
Maraíodh Cathal i gCath Rath Fhearadh, i nDealbhna Nuad idir an Suca agus an Sionainn, ag taoisigh Uí Bhriúin, Diarmaid mac Tomaltaigh agus Maolchothaigh mac Fogartaigh. Gabhadh iníon Chathail i ngéibhinn chomh maith.
Cathal mac Ailealla. Naoú rí is fiche Uí Mhaine ba ea Cathal mac Ailealla (834 – 844).
Bhí Cathal i gcoróin faoin mbliain 834 ach ní deirtear cá fad a bhí sé i réim, nó ar tháinig sé go díreach i gcomharbacht ar Chathal mac Murchadha
Le linn a ré, bhíodh ruathair á dhéanamh go rialta ag na Lochlannaigh ar an Sionainn, go háirithe ar Chluain Mhic Nóis. Rinne siad ruathair in éadan Uí Mhaine féin:
Ní raibh Cathal féin in aghaidh ruathar ar Chluain Mhic Nóis. Insítear i nAnnála na gCeithre Máistrí:
Insítear fosta go ndearna Cathal ruathar fánach in éadan na Mumhan:
Feictear tásc Cathail sna hannála gan sonraí. Ní fheictear muintir ar bith leis i Leabhar Uí Mhaine.
Mughrón mac Sochlacháin. Tríochú rí Uí Mhaine ba ea Mughrón mac Sochlacháin (bás 904).
Is é Mughrón an chéad rí Uí Mhaine a bhfuil taifead air ón mbliain 844. Sochlachán mac Diarmada ba ea a athair. Tugtar ghinealach a dhearthár, Murchatán (bás 936), mar a leanas:
Óir gurb é an t-ainm deireanach sa liosta, b'fhéidir é nach ndearnadh rí eile de dhuine dá chlann.
Geibheannach mac Aodha. Ceathrú rí is tríocha Uí Mhaine ba ea Geibheannach mac Aodha (Meán-Ghaeilge Geibennach mac Aedha) (bás 973).
Is doiléir é réimeas Gheibheannaigh. Tharla roinnt eachtraí le linn a shaoil mar a leanas:
Maraíodh Geibheannach, i dteannta le Cathal mac Taidhg, rí Chonnacht, i mbun catha in éadan Mhurchadha Uí Fhlaithbheartaigh.
Muirgheas mac Domhnaill. Cúigiú rí is tríocha Uí Mhaine ba ea Muirgheas mac Domhnaill (bás 985).
Ní fheictear sna hannála Éireann ach a thásc gan sonraí eile.
Antonio Giovinazzi. Is tiománaí Foirmle a hAon Iodálach é Antonio Maria Giovinazzi, a rugadh ar 14 Nollaig 1993 i Martina Franca, Puglia, an Iodáil . Chuaigh sé in iomaíocht i gCraobh Dhomhanda Foirmle a hAon ó 2017 go 2021. Thiomáin sé le Sauber agus Alfa Romeo. I 2022, ghlac sé páirt i gCraobh Dhomhanda Foirmle E leis an bhfoireann Dragon/Penske Autosport.
Maíros. Baile fearainn ar an taobh thiar d'Iorras Aithneach, Contae na Gaillimhe, is ea Maíros.
Príapos. I miotaseolaíocht na Gréige, is miondia beag tuathúil torthúlachta é Príapos (Sean-Ghréigis; Πρῐ́ᾱπος, "Príāpos"), cosantóir beostoic, plandaí torthaí, agus ball giniúna fireann. Bhí sé le haithint, thar an slua ar a chuid adhairce a bhí ollmhór agus buan, as ar eascair an téarma leighis príachas. Bhí an-tóir air in ealaín earótach na Róimhe agus i litríocht na Laidine, agus is ábhar é don chnuasach gáirsiúil véarsa, a bhí greannmhar go minic, darb ainm an Priapea.
Timothy Sullivan (breitheamh). Abhcóide agus breitheamh Éireannach ba ea Timothy Sullivan (6 Eanáir 1874 – 12 Bealtaine 1949).
Saol.
Rugadh Timothy Sullivan i mBaile Átha Cliath i 1874. Ba é tríú mac Tiomothy Daniel Sullivan, Teachta Parlaiminte náisiúnach a bhí chun tosaigh sa ghluaiseacht Rialtais Dúchais (a raibh Parnell i gceannas ar sna 1880idí go dtí gur chaill Parnell a chumhacht mar gheall ar chás colscartha O' Shea). 
Glaodh Sullivan chun an Bharra i 1895. Níos déanaí, ghlac sé páirt sa ghluaiseacht náisiúnach i mblianta luaithe na fichiú haoise. Nuair a bunaíodh Saorstát na hÉireann ceapadh é mar chéad Uachtarán na hArd-Chúirte i 1924, post a bhí aige go dtí go bhfuair Hugh Kennedy bás i Nollaig 1936, nuair a ceapadh é ina Phríomh-Bhreitheamh na hÉireann. Bhí sé ina Phríomh-Bhreitheamh go dtí 1946, nuair a tháinig Conor Maguire ina dhiaidh.
Cásanna.
Ba é an cás ba thábhachtaí a bhí aige mar Phríomh-Bhreitheamh ná seasamh na hArd-Chúirte leis an mBille um Chiontaí in Aghaidh an Stáit (Leasú) 1940, a bheartaigh géibheann coisctheach, dochinntithe a dhéanamh dleathach mar fhreagra ar fhadhb Óglaigh na hÉireann (an tIRA) mar a thug siad orthu féin, a bhí neamhdleathach ag an am sin.
Francis II na Fraince. Francis II nó Francis II (Fontainebleau, 19 Eanáir, 1544 - Orleans, 5 Nollaig, 1560), ina Rí na Fraince ó Iúil 1559 go dtí a bhás. Bhí sé ina Rí-Chuibhreann na hAlban freisin ó 1558 ar aghaidh trína phósadh leis an mBanríon Mary Stuart.
Proinsias II
rí na france
Reign
10 Iúil, 1559
an 5 Nollaig, 1560
Corónú
21 Meán Fómhair, 1559
Sinsear
Anraí II
Comharba
Carlos IX
King Consort na hAlban
Reign
24 Aibreán, 1558
an 5 Nollaig, 1560
Réamhtheachtaí
Maria de Guise
Comharba
Henry Stuart, Tiarna Darnley
Bhean chéile
Máire na hAlban
Teach
Valois-Angouleme
Breith
19 Eanáir, 1544
Pálás Fontainebleau, Fontainebleau, an Fhrainc
Bás
5 Nollaig, 1560 (16 bliana)
Orleans, an Fhrainc
Adhlacadh
Basilica de Saint-Denis,
Saint-Denis, an Fhrainc
Athair
anraí II na Fraince
Mam
Catherine de Medici
Creideamh
Caitliceachas
Chuaigh sé suas go ríchathaoir na Fraince ag díreach cúig bliana déag tar éis bhás thaisme a athar Anraí II. Bhí smacht mór ag a ré ghearr ar na chéad chomharthaí de Chogaí Reiligiúnacha na Fraince agus ar chailliúint sealúchais na Fraince sa Chorsaic, sa Tuscáin, i Savoy agus i mbeagnach Piedmont, le Conradh Cateau-Cambrésis.
Cé go raibh aois an tromlaigh sa Fhrainc ceithre bliana déag d’aois, chuir a mháthair Catherine de ’Medici an rialtas faoi chúram ghaolta Maria da Casa de Guise, cosantóirí móra an Chaitliceachais. Níor éirigh leo cuidiú le Caitlicigh in Albain i gcoinne leasaitheoirí Protastúnacha agus díscaoileadh an Chomhghuaillíocht Auld.
Fuair ​​Francis bás de bharr deacrachtaí otitis tar éis 17 mí ar an ríchathaoir, gan sliocht, agus mar sin d’éirigh le beirt dá dheartháireacha, ach níor éirigh le haon duine acu an teannas idir Protastúnaigh agus Caitlicigh a laghdú.
Pierre Gasly. Is tiománaí Foirmle a hAon ón Fhrainc é Pierre Gasly. Rugadh é i Rouen, An Normainn ar an 7 Feabhra, 1996. I 2023, ghlac sé páirt i gCraobh Dhomhanda Foirmle a hAon leis an bhfoireann Alpine. Thiomáin sé le Torro Rosso/AlphaTauri agus Red Bull roimhe sin.
Réabhlóid Éigipteach (1952). Ar an 23 Iúil 1952, tharla coup d'état; cuireadh deachtóireacht mhíleata in ionad monarcachta bunreachtúla. Tugadh an Réabhlóid Éigipteach ar na himeachtaí. Treascraíodh an Rí Farouk agus a réimeas lofa. Bhí Gamal Nasser agus Mohamed Naguib i mbun an Éirí Amach. 
Tugtar "Lá na Réabhlóide" ar an 23 Iúil san Éigipt inniu agus is lá saoire é.
Móilíní orgánacha a ainmniú. Ainmnítear móilíní orgánacha de réir rialacha a chum AIGCF (nó IUPAC sa Bhéarla). 
Chun ainmneacha fada agus liodánacha a sheachaint i ngnáthchumarsáid, ní leantar i gcónaí moltaí ainmniúcháin oifigiúla AIGCF, ach amháin nuair is gá sainmhíniú iomlán gan athbhrí a thabhairt ar chomhdhúil. Uaireanta is féidir ainmneacha AIGCF a bheith níos simplí ná ainmneacha níos sine, mar atá le heatánól, in ionad alcól eitile. Maidir le móilíní réasúnta simplí is furasta iad a thuiscint ná ainmneacha neamh-chórasacha, nach mór a fhoghlaim nó a scrúdú. Mar sin féin, is minic a bhíonn beagainm nó ainm neamhchórasach i bhfad níos giorra agus níos soiléire, agus mar sin is fearr leas a bhaint as. Is minic a dhíorthaítear na hainmneacha neamhchórasacha seo ó fhoinse bhunaidh den chomhdhúil. Chomh maith leis sin, d’fhéadfadh nach mbeadh ainmneacha an-fhada chomh soiléir le foirmlí struchtúracha.
Tá sainrialacha ag an AIGCF do gach sraith homalógach, ach go ginearálta:
phríomhainm, léiríonn sí líon na n-adamh carbóin sa tslabhra is faide: meit (1), eit (2), próp (3), bút (4), peint (5), heics (6) 
Mar shampla: 
Prionsabail bhunúsacha.
Sa cheimic, úsáidtear roinnt réimír, iarmhíreanna agus inmhíreanna chun cur síos a dhéanamh ar chineál agus ar shuíomh na bhfeidhmghrúpaí sa chomhdhúil.
Seo a leanas na céimeanna chun comhdhúile orgánaí a ainmniú:
Grúpálfar na huimhreacha, don chineál sin taobhshlabhra, in ord ardaitheach agus scríobhfar iad roimh ainm an taobhshlabhra. Má tá dhá thaobhshlabhra leis an alfa-charbón céanna, scríobhfar an uimhir faoi dhó.
Nuair is críochfheidhmghrúpa an príomhfheidhmghrúpa (grúpa nach féidir a bheith ann ach ag deireadh an tslabhra, amhail grúpaí aildéide agus carbocsaileacha.), ní gá é a uimhriú.
Sampla
Seo móilín samplach ina bhfuil na máthaircharbóin uimhrithe:
De ghrá na simplíochta, seo íomhá den mhóilín chéanna, ina mbaintear na hidriginí sa mháthairshlabhra agus ina dtaispeántar na carbóin de réir a n-uimhreacha:
Anois, ag leanúint na gcéimeanna thuas luaite:
Janko Jesenský. Scríbhneoir Slóvacach ab ea Janko Jesenský a saolaíodh i dTurčiansky Svätý Martin ar an 30 Nollaig 1874 agus a fuair bás sa Bhratasláiv ar an 27 Nollaig 1945. Scríobhadh sé idir phrós agus véarsaí. Is é an t-úrscéal úd "Demokrati" ("Na Daonlathaigh") an saothar is tábhachtaí a tháinig óna pheann.
Henry Barron (breitheamh). Breitheamh Éireannach ba ea Henry Barron (25 Bealtaine 1928 – 25 Feabhra 2010). Ba ea é an chéad Ghiúdach a bhí ina bhreitheamh den Ard-Chúirt (1982-1997) agus den Chúirt Uachtarach (1997-2000). An t-aon bhall amháin den Choimisiún Fiosrúcháin Neamhspleách faoi Bhuamáil Bhaile Átha Cliath agus Mhuineacháin ab ea é.
Sa bhliain 2016, scríobh David B. Green go hachomair le haghaidh "Haaretz" faoi shaol agus gairm An Bhreithimh Barron.
Páirt (ceimic). Sa cheimic orgánach, is éard is páirt ann ná cuid de mhóilín. a dtugtar ainm dó toisc go bhfuil sé aitheanta mar chuid de mhóilíní eile chomh maith.
Leopold Gmelin. Ceimiceoir Gearmánach ab ea Leopold Gmelin (2 Lúnasa 1788 - 13 Aibreán 1853). Bhí Gmelin ina ollamh in Ollscoil Heidelberg agus i measc rudaí eile, d’oibrigh sé ar an chomhdhúil feiriciainíd photaisiam agus chruthaigh sé an tástáil Gmelin .
Beagainm. Sa cheimic, is ainm neamh-chórasach é beagainm, ar chomhdhúil cheimiceach. Is é sin le rá, ní aithnítear an t-ainm de réir rialacha aon chórais fhoirmiúil d’ainmníocht cheimiceach amháil ainmníocht orgánach nó neamhorgánach AIGCF. Ní ainm foirmiúil é an beagainm agus de ghnáth is ainm coitianta é.
Esteban Ocon. Is tiománaí Foirmle a hAon ón Fhrainc é Esteban José Jean-Pierre Ocon-Khelfane. Rugadh é in Évreux, An Normainn ar an 17 Meán Fómhair, 1996. I 2021, ghlac sé páirt i gCraobh Dhomhanda Foirmle a hAon leis an bhfoireann Alpine. Thiomáin sé le Manor, Force India agus Renault roimhe sin.